Ma yella nmuqel s asefru n umedyaz nneɣ, ad naf inzi-agi s wazal-is deg usentelis, dima akken d-nuder tazwara Sliman yal asentel neɣ azwel n tezlit-ines ad tesɛu assaɣ d wawalen-is aladɣa inzan yessemras deg-s cudden aṭas s asentel-nni ittak-iten-id ttcebbiḥen awal yerna ttzerriren tiktiwin-is i yimseflid, dagi yettban-d d win yettrun ɣef zher-is seg wasmi meẓẓi d wayen d yesɛedda dɣa yenna-d zher-iw yenɣel iruḥ am ibawen ɣef lluḥ, yeǧǧa-yi deg yimeṭṭawen maḥsub ur t-yeksib ara ula yiwen wass, yezga yettru fell-as, anda d-yenna ur ukiɣ d yiman-iw Ur zriɣ anda tedduɣ Ggumaɣ ad dmektiɣ maḥsub meskin d ameɣbun n zher d sseɛd yettembewal weḥd-s yeḥsel deg tid n ddunit, dɣa yesserwes zher-is s ibawen ineɣlen.